**Všeobecne záväzné nariadenie**

**mesta Stará Turá**

**č. 22/2012 – Nar.**

**o podmienkach určovania a vyberania miestnych daní ­**

**Základné ustanovenie**

1. Mestské zastupiteľstvo v Starej Turej na svojom zasadnutí dňa 13.12.2012 uznesením č. 21-XXIII/2012 schválilo 3/5 väčšinou prítomných poslancov toto všeobecne záväzné nariadenie vydané v súlade s § 6 ods. 1 zákona SNR č.369/1990 Zb. o obecnom zriadení, v znení neskorších predpisov a § 7 ods.5, § 8 ods.2, § 12 ods. 2 a 3, § 16 ods. 2 a 3, § 17 ods.2, 3, 4 a 7, § 29, § 36, § 43, § 98, § 99 e ods. 9  zák. č.582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.
2. Toto všeobecne záväzné nariadenie upravuje podmienky určovania a vyberania miestnych daní na území mesta Stará Turá.
3. Mesto Stará Turá /ďalej len mesto/ vyberá nasledovné miestne dane
4. daň z nehnuteľností
5. daň za psa,
6. daň za užívanie verejného priestranstva,
7. daň za ubytovanie.

**Článok 1**

**Daň z nehnuteľností**

**§ 1**

**Základ dane**

1. Základom dane z pozemkov pre pozemky druhu orná pôda, chmeľnice, vinice, ovocné sady, trvalé trávnaté porasty je hodnota pozemku bez porastov určená vynásobením výmery pozemkov v m2 a hodnoty pôdy za 1m2 uvedenej v prílohe č.1 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov:

pre katastrálne územie Stará Turá je stanovená hodnota:

--------------------------------------------------------------------

orná pôda 0,2370 €/m2

trvalé trávnaté porady 0,0408 €/m2

1. Základom dane z pozemkov pre pozemky druhu záhrady, zastavané plochy a nádvoria, ostatné plochy a stavebné pozemky je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov:

a)záhrady 2,12 €/m2

b)zastavané plochy a nádvoria, ostatné plochy 2,12 €/m2

c)stavebné pozemky 21,24€/m2

1. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku na 1 m2 podľa predpisov o stanovení všeobecnej hodnoty majetku.
2. Správca dane ustanovuje na území mesta Stará Turá hodnotu pozemku, ktorou sa pri výpočte základu dane z pozemkov násobí výmera pozemkov v m2 za:
3. lesné pozemky, na ktorých sú hospodárske lesy vo výške 0,1573 €/m2
4. rybníky s chovom rýb a ostatné hospodársky využívané vodné plochy vo výške 0,0853 €/m2.

**§ 2**

**Sadzba dane pre daň z pozemkov**

1. Správca dane pre všetky pozemky na území mesta Stará Turá okrem pozemkov nachádzajúcich sa v jednotlivej časti mesta uvedených v § 2 ods. 3 tohto nariadenia, určuje ročnú sadzbu dane z pozemkov vo výške:

|  |  |  |
| --- | --- | --- |
| **Druh pozemku** | **Ročná sadzba**  **% zo základu dane** | **Sadzba v €/m2** |
| Orná pôda, chmeľnice, vinice, ovocné sady | **0,55** | **0,0013** |
| Trvalé trávnaté porasty | **0,55** | **0,0002** |
| Záhrady | **0,46** | **0,0098** |
| Zastavané plochy a nádvoria, ostatné plochy | **0,59** | **0,0125** |
| Lesné pozemky, na ktorých sú hospodárske lesy | **1,70** | **0,0027** |
| Rybníky s chovom rýb a ostatné hospodársky využívané vodné plochy | **1,70** | **0,0015** |
| Stavebné pozemky | **0,63** | **0,1338** |

1. Správca dane v jednotlivej časti mesta Stará Turá určuje ročnú sadzbu dane z pozemkov:

|  |  |  |
| --- | --- | --- |
| **Druh pozemku** | **Ročná sadzba**  **% zo základu dane** | **Sadzba v €/m2** |
| Orná pôda, chmeľnice, vinice, ovocné sady | **0,55** | **0,0013** |
| Trvalé trávnaté porasty | **0,55** | **0,0002** |
| Záhrady | **0,87** | **0,0184** |
| Zastavané plochy a nádvoria, ostatné plochy | **0,86** | **0,0182** |
| Lesné pozemky, na ktorých sú hospodárske lesy | **1,70** | **0,0027** |
| Rybníky s chovom rýb a ostatné hospodársky využívané vodné plochy | **1,70** | **0,0015** |
| Stavebné pozemky | **1,20** | **0,2549** |

1. Pre účely tohto VZN je jednotlivá časť mesta Stará Turá určená ulicami a námestiami nasledovne:

Dibrovova, Družstevná, Dr. D. Úradníčka, Gen. M. R. Štefánika, Hlubockého, Holubyho, Hurbanova, Husitská cesta, Hviezdoslavova, Jiráskova, Komenského, Kozmonautov, Lipová, Lúčna, Mýtna, Mierova, Nemcovej, 8.apríla, Podjavorinskej, Sadová, Sasinkova, Slnečná, Slovenského národného povstania, Športová, Štúrova, Uhrova, Dr.A.Schweitzera, Sestier Royových, Slobody.

**§ 3**

**Sadzba dane pre daň zo stavieb**

1. Správca dane pre všetky stavby na území mesta Stará Turá, ktoré sú predmetom dane zo stavieb okrem stavieb nachádzajúcich sa v jednotlivej časti mesta uvedenej v § 2 ods. 3 tohto nariadenia, určuje ročnú sadzbu dane zo stavieb:

|  |  |  |
| --- | --- | --- |
| a) | za stavby na bývanie a drobné stavby, ktoré majú doplnkovú funkciu pre hlavnú stavbu | **0,175€/m2** |
| b) | za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu | **0,15€/m2** |
| c) | za stavby rekreačných a záhradkárskych chát a domčekov na individuálnu rekreáciu | **0,75€/m2** |
| d) | za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov | **0,50€/m2** |
| e) | za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu | **3,16€/m2** |
| f) | za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou | **3,16€/m2** |
| g) | za ostatné stavby | **0,30€/m2** |

1. Správca dane v jednotlivej časti mesta Stará Turá § 2 ods.3 tohto nariadenia určuje ročnú sadzbu dane zo stavieb za každý aj začatý m2 zastavanej plochy:

|  |  |  |
| --- | --- | --- |
| a) | za stavby na bývanie a drobné stavby, ktoré majú doplnkovú funkciu pre hlavnú stavbu | **0,26 €/m2** |
| b) | za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu | **0,15 €/m2** |
| c) | za stavby rekreačných a  záhradkárskych chát a  domčekov na individuálnu rekreáciu | **0,75 €/m2** |
| d) | za samostatne stojace garáže a  samostatné stavby hromadných garáží a stavby určené alebo používané na tieto účely postavené mimo bytových domov | **0,70 €/m2** |
| e) | za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu | **3,16 €/m2** |
| f) | za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou | **3,16 €/m2** |
| g) | za ostatné stavby | **1,00 €/m2** |

1. Správca dane určuje pri viacpodlažných stavbách pre všetky druhy stavieb príplatok za podlažie 0,05 € za každé ďalšie podlažie okrem prvého nadzemného podlažia.

**§ 4**

**Sadzba dane pre daň z bytov**

1. Správca dane pre všetky byty a nebytové priestory na území mesta Stará Turá, ktoré sú predmetom dane z bytov a nebytových priestorov okrem bytov nachádzajúcich sa v jednotlivej časti mesta uvedenej v § 2 ods. 3 tohto nariadenia, určuje ročnú sadzbu dane za každý aj začatý m2 podlahovej plochy bytu a nebytového priestoru nasledovne:

|  |  |  |
| --- | --- | --- |
| a) | za byt | **0,175 €/m2** |
| b) | za nebytové priestory, ktoré neslúžia na podnikanie a inú zárobkovú činnosť | **1,50 €/m2** |
| c) | za nebytové priestory, ktoré sa využívajú na podnikanie a inú zárobkovú činnosť | **3,16 €/m2** |
| d) | za nebytové priestory slúžiace ako garáž | **0,50 €/m2** |

1. Správca dane v jednotlivej časti mesta Stará Turá § 2 ods.3 tohto nariadenia určuje ročnú sadzbu dane z bytov alebo nebytových priestorov za každý aj začatý m2 podlahovej plochy bytu a nebytového priestoru v bytovom dome nasledovne:

|  |  |  |
| --- | --- | --- |
| a) | za byt | **0,26 €/m2** |
| b) | za nebytové priestory, ktoré neslúžia na podnikanie a inú zárobkovú činnosť | **1,50 €/m2** |
| c) | za nebytové priestory, ktoré sa využívajú na podnikanie a inú zárobkovú činnosť | **3,16 €/m2** |
| d) | za nebytové priestory slúžiace ako garáž | **0,70 €/m2** |

**§ 5**

**Oslobodenie od dane a zníženie dane**

1. Správca dane ustanovuje, že poskytuje oslobodenie od dane z pozemkov na:
2. pozemky, na ktorých sú cintoríny,
3. pozemky, na ktorých sú močiare,
4. pozemky verejne prístupných parkov, priestorov a športovísk,
5. pozemky užívané školami a školskými zariadeniami.
6. Správca dane ustanovuje, že poskytuje zníženie dane z pozemkov takto:
7. **50 %** z daňovej povinnosti na rokliny, výmole, vysoké medze s kroviskami alebo kamením, pásy pozemkov v lesoch vyčlenené na rozvod elektrickej energie,
8. **50 %** z daňovej povinnosti na pozemky, ktorých vlastníkmi sú občania v hmotnej núdzi alebo občania starší ako 70 rokov, ak tieto pozemky slúžia výhradne na ich osobnú potrebu.
9. Správca dane ustanovuje, že poskytuje zníženie dane zo stavieb a bytov takto:
10. **50 %** z  daňovej povinnosti na stavby alebo byty, ktorých využitie je obmedzené z dôvodu rozsiahlej rekonštrukcie, stavebnej uzávery alebo umiestnenia na podkopanom pozemku,
11. **50 %** z daňovej povinnosti na stavby na bývanie a  byty vo vlastníctve občanov s ťažkým zdravotným postihnutím, alebo držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie,
12. **50 %** z daňovej povinnosti na stavby na bývanie a byty vo vlastníctve občanov v hmotnej núdzi a občanov starších ako 70 rokov, ktoré slúžia na ich trvalé bývanie,
13. **50 %** z daňovej povinnosti na garáže a nebytové priestory v  bytových domoch slúžiace ako garáž vo vlastníctve občanov s ťažkým zdravotným postihnutím, alebo držiteľov preukazu občana s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.

Článok 2

## Daň za psa

**§ 6**

**Predmet dane**

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou.
2. Predmetom dane za psa nie je:
3. pes chovaný na vedecké účely a výskumné účely,
4. pes umiestnený v útulku zvierat,
5. pes so špeciálnym výcvikom, ktorého vlastní alebo používa občan s ťažkým zdravotným postihnutím.

**§ 7**

**Daňovník**

1. Daňovníkom je fyzická osoba alebo právnická osoba, ktorá je
2. vlastníkom psa alebo
3. držiteľom psa, ak sa nedá preukázať, kto psa vlastní.

**§ 8**

**Základ dane**

Základom dane je počet psov.

**§ 9**

**Sadzba dane**

1. Správca dane určuje ročnú sadzbu dane za jedného psa a kalendárny rok
2. v miestnych častiach v rodinnom dome 4,00 €
3. v meste rodinnom dome 8,00 €
4. v bytovom dome 35,00 €
5. Určená sadzba dane za psa platí za každého ďalšieho psa u toho istého daňovníka.

**§ 10**

**Vznik a zánik daňovej povinnosti.**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 6 ods. 1 a zaniká posledným dňom mesiaca, v ktorom pes prestal byť predmetom dane.

**Článok 3**

## Daň za užívanie verejného priestranstva

**§ 11**

**Predmet dane**

1. Predmetom dane za užívanie verejného priestranstva je osobitné užívanie verejného priestranstva.
2. Verejným priestranstvom na účely tohto nariadenia sú verejnosti prístupné pozemky vo vlastníctve mesta Stará Turá – námestia, chodníky, trhovisko, plochy trvale zazelenané, plochy spevnené, cintoríny, verejné parkoviská, ostatné odstavné plochy. Verejným priestranstvom na účely tohto zákona nie sú pozemky, ktoré mesto prenajalo podľa osobitného zákona.

**§ 12**

**Sadzba dane**

Daň sa platí za každý aj začatý m2 osobitne užívaného verejného priestranstva a každý aj začatý deň:

|  |  |  |
| --- | --- | --- |
| **Osobitné užívanie verejného priestranstva** | | **€/m2/deň** |
| (1) | za umiestnenie zariadenia slúžiaceho na poskytovanie služieb | 0,330 |
| (2) | za umiestnenie predajného zariadenia | 0,662 |
| (3) | za využívanie verejného priestranstva pri reštauráciách, cukrárňach a zariadeniach podobného charakteru za účelom poskytovania služieb | 0,132 |
| (4) | za trvalé parkovanie vozidla mimo stráženého parkoviska | 0,050 |
| (5) | za trvalé parkovanie motorového vozidla mimo stráženého parkoviska bez platného potvrdenia o STK | 0,662 |
| (6) | za umiestnenie skládky stavebného materiálu trvajúcej viac ako jeden deň | 0,662 |
| (7) | za umiestnenie skládky tuhých palív na dobu dlhšiu ako 3 dní | 0,330 |
| (8) | za umiestnenie stavebného, výrobného, spracovateľského zariadenia  na verejnom priestranstve fyzickými a právnickými osobami | 0,398 |
| (9) | za umiestnenie cirkusu, lunaparku alebo inej zábavnej atrakcie za prvých päť dní | 0,100 |
| (10) | za umiestnenie cirkusu, lunaparku alebo inej zábavnej atrakcie trvajúcej viac ako päť dní | 0,331 |
| (11) | za dočasné umiestnenie škrupinovej garáže, maringotky a pod. | 0,132 |
| (12) | za umiestnenie prenosných reklamných zariadení | 0,330 |
| (13) | za rozkopanie miestnej komunikácie a zelene | 0,662 |
| (14) | za reklamné akcie | 3,319 |
| (15) | iný spôsob využívania verejného priestranstva (kultúrne a športové  podujatia) | 0,330 |

**§ 13**

**Vznik a zánik daňovej povinnosti**

Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva. V žiadosti je potrebné uviesť predmet, plochu a dobu, po ktorú sa bude užívať verejné priestranstvo.

**§ 14**

**Oslobodenie od dane a zníženie dane**

1. Správca dane ustanovuje, že poskytuje oslobodenie od dane za iný spôsob využívania verejného priestranstva (kultúrne a športové podujatia), usporiadané na verejnom priestranstve bez vstupného alebo akciu, ktorej celý výťažok je určený na charitatívne a verejnoprospešné účely.
2. Správca dane ustanovuje, že poskytuje **90%** zníženie dane za užívanie verejného priestranstva za trvalé parkovanie vozidla na jednom vyhradenom mieste mimo stráženého parkoviska fyzickým osobám, ktorí v žiadosti doložia kópiu rozhodnutia príslušného úradu, z ktorého je preukázateľná odkázanosť na individuálnu prepravu osobným motorovým vozidlom.

**Článok 4**

**Daň za ubytovanie**

**§ 15**

### Predmet dane

Predmetom dane za ubytovanie je odplatné prechodné ubytovanie fyzickej osoby v

ubytovacom zariadení.

**§ 16**

**Daňovník**

Daňovníkom je fyzická osoba, ktorá sa v zariadení odplatne prechodne ubytuje.

**§ 17**

**Základ dane**

Základ dane je počet prenocovaní.

**§ 18**

**Sadzba dane**

Sadzba dane je 0,33 € na osobu a prenocovanie.

**§ 19**

**Vyberanie dane**

Platiteľom dane je prevádzkovateľ zariadenia, ktorý odplatné prechodné ubytovanie poskytuje.

**§ 20**

**Oslobodenie od dane**

Daň neplatí:

1. nevidomá osoba, bezvládna osoba a držiteľ preukazu ZŤPS ( zdravotne ťažko postihnutý so sprievodcom) a ich sprievodcovia a osoba poberajúca invalidný dôchodok
2. osoba do 18 rokov veku, osoba poberajúca starobný dôchodok, dôchodok manželky alebo dôchodok za výsluhu rokov, osoba na ktorú patria prídavky na deti (výchovné).

**§ 21**

**Spôsob vyberania dane za ubytovanie**

Daň za ubytovanie v stanovenej výške pre mesto vyberá a ručí za ňu platiteľ dane, ktorým je prevádzkovateľ zariadenia, ktorý odplatné prechodné ubytovanie poskytuje. Daňovníkom je fyzická osoba, ktorá sa v zariadení odplatne prechodne ubytuje.

**§ 22**

**Oznamovacia povinnosť**

1. Prevádzkovateľ zariadenia, ktorý poskytuje odplatné prechodné ubytovanie , je povinný do 30 dní podať priznanie k dani za ubytovanie v prípade, že daňová povinnosť vznikne, zanikne, alebo dôjde k zmene už nahlásených údajov v priebehu kalendárneho roka.
2. Prevádzkovateľ zariadenia je povinný podávať mesačne priznanie k dani za ubytovanie do 15 dňa v mesiaci za uplynulý kalendárny mesiac a zároveň v tej istej lehote odviesť daň na účet mesta.
3. Prevádzkovateľ zariadenia pre účely evidencie za prechodné ubytovanie fyzických osôb je povinný viesť knihu ubytovaných hostí alebo spracovanú evidenciu, ktorá musí obsahovať tieto údaje:
4. meno, priezvisko a rok narodenia ubytovaného,
5. číslo občianskeho preukazu alebo cestovného dokladu a miesto trvalého pobytu,
6. deň príchodu a odchodu ubytovaného.
7. Prevádzkovateľ zariadenia je povinný uviesť do poznámky k jednotlivým osobám aj dôvod oslobodenia od dane uplatňovaný v zmysle tohto VZN.
8. Platiteľ dane vystaví ubytovanému potvrdenku o úhrade dane za ubytovanie. Potvrdenky je platiteľ povinný vyzdvihnúť v potrebnom množstve na ekonomickom oddelení mestského úradu.

**Článok 5**

**§ 23**

**Spoločné a záverečné ustanovenia**

1. Správca dane ustanovuje, že daň najviac v úhrne do 3 eur za daň z nehnuteľností a daň za psa nebude vyrubovať.
2. Sankcie za neplnenie tohto všeobecne záväzného nariadenia ustanovuje zákon č.563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov.
3. Ak sa v tomto všeobecne záväznom nariadení neustanovuje inak, postupuje sa v konaní vo veciach miestnych daní podľa zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov.
4. Dňom účinnosti tohto všeobecne záväzného nariadenia sa zrušuje Všeobecne záväzné nariadenie č.8/2008-Nar. o podmienkach určovania a vyberania dane z nehnuteľností na území mesta Stará Turá zo dňa 28.11.2008, Všeobecne záväzné nariadenie č.6/2009, ktorým sa mení a dopĺňa všeobecne záväzné nariadenie č.8/2008-Nar. o podmienkach určovania a vyberania dane z nehnuteľností na území mesta Stará Turá, zo dňa 11.12.2009, Všeobecne záväzné nariadenie č.12/2010-Nar., ktorým sa mení a dopĺňa všeobecne záväzné nariadenie č.8/2008-Nar. v znení VZN č.6/2009-Nar. o podmienkach určovania a vyberania dane z nehnuteľností na území mesta Stará Turá, zo dňa 02.11.2010, Všeobecne záväzné nariadenie č.12/2011-Nar., ktorým sa mení a dopĺňa všeobecne záväzné nariadenie č.8/2008-Nar. v znení VZN č.12/2010-nar. o podmienkach určovania a vyberania dane z nehnuteľností na území mesta Stará Turá, zo dňa13.12.2011, Všeobecne záväzné nariadenie č.12/2007-nar. o miestnych daniach, zo dňa 28.11.2007 a Všeobecne záväzné nariadenie č.9/2009-Nar. o miestnych daniach, ktorým sa mení VZN č.12/2007-Nar.

**§ 24**

**Účinnosť nariadenia**

Tento návrh všeobecne záväzného nariadenia bol zverejnený na úradnej tabuli dňa 14.12.2012. Toto nariadenie nadobúda účinnosť dňom 01.01.2013.

V Starej Turej, dňa 22.11.2012

**Ing. Ján Kišš**

primátor mesta